**TÁJÉKOZTATÁS A 2021/2022. TANÉV BEÍRATÁSÁHOZ**

**TISZTELT SZÜLŐ/ TÖRVÉNYES KÉPVISELŐ!**

Tájékoztatom, hogy a kihirdetett veszélyhelyzetre tekintettel a 2021/2022. tanítási évre történő általános iskolai beiratkozás során nemcsak személyes, hanem online úton is lehetőség van beíratni a tanköteles korba lépő gyermekét. Az általános iskola első évfolyamára történő jelentkezésének elektronikus, online formájára **2021. április 10-től** nyílik meg az informatikai lehetőség az Ön részére a KRÉTA rendszer felületén keresztül: <https://eugyintezes.e-kreta.hu/kezdolap>. Az e-Ügyintézés „Beiratkozás Általános Iskolába (BÁI)” felület 2021. április 16-án éjfélig van nyitva. Amennyiben módosítani kíván a már elektronikusan beküldött adatokon, akkor ezt úgy teheti meg, hogy jelzi (telefonon, e-mailben, az intézmény által meghatározott módon) az adott intézmény részére a visszavonási vagy adatmódosítási szándékát. Az adatok módosítását az intézmény a KRÉTA felületén a kérés alapján elvégzi. Amennyiben a szülő visszavonja gyermeke jelentkezését, ennek következményeként a BÁI felületen az  iskola a benyújtott jelentkezésre a szülő kérése alapján elutasító határozatot hoz, és az intézmény saját rendszerében a gyermek adatait a „Beiratkozás visszavonva” státuszba állítja. Ezen műveletek elvégzését követően Ön ismét be tudja nyújtani gyermeke jelentkezését  egy másik iskolába.

Amennyiben Ön nem a lakóhelye vagy tartózkodási helye szerinti körzetes iskolába íratná be a gyermekét, akkor is meg kell adnia a kötelező felvételt biztosító általános iskola nevét és címét is a jelentkezése során.

Akár körzetes, akár nem körzetes iskolába kívánja beíratni gyermekét, mindenképpen jelentkeznie kell az általános iskolánál, amely jelentkezés a fent jelzett online módon vagy személyesen történhet meg.

Az online beiratkozás esetén a beiratkozáshoz szükséges eredeti dokumentumok bemutatására a 2021/2022. tanév első napjáig (2021. szeptember 1.) kerülhet sor. A beiratkozás adatainak felvétele indokolt esetben, a beiratkozást lefolytató iskola által szabályozott módon, személyesen is megtörténhet *2021. április 15-én és 16-án,*a járványügyi veszélyhelyzet miatt megkövetelt egészségügyi szabályok szigorú betartása mellett*.*Ez a következőképpen alakul iskolánkban:

**A jelenlegi járványügyi helyzetre tekintettel a beiratkozás a következő módon történik:**

**2021. április 15. és április 16-án jelezhetik iskolánk felé beíratási szándékukat.**

**A szükséges dokumentumok** (Adatkérő lap, Nyilatkozat a gyermek törvényes képviseletéről, Nyilatkozat életvitel szerű ottlakásról, Nyilatkozat Etika / Hit- és erkölcstan oktatásról, Nyilatkozat étkezési igényről és napközis foglalkozásról, Nyilatkozat az étkezési térítési díj kedvezmény igénybe vételéhez) **word formában letölthetők, számítógépen kitölthetők.**

Kitöltés után kérjük az iskola e-mail címére visszaküldeni szíveskedjenek (docx, pdf, jpg formátumban):

bersek@bersek-koszeg.edu.hu

Az óvodai szakvéleményt, a gyermekorvosi igazolást az illetékesek elektronikus formában küldik az iskolának. A szülőknek ezzel teendőjük nincs.

Amennyiben gyermekéről szakértői vélemény készült, kérjük, jelezze a beíratásnál.

**A beíratás lehetséges módjai:**

A vészhelyzetre való tekintettel gyermeke általános iskolai beíratását lehetőség szerint szíveskedjen online módon intzéni a következő felületeken:

A KRÉTA rendszer e-Ügyintézés felületen: <https://eugyintezes.e-kreta.hu/kezdolap>

Iskolánk e-mail címén: bersek@bersek-koszeg.edu.hu

Postai úton, a kitöltött és aláírt dokumentumokat az alábbi címre kérjük elküldeni:

Bersek József Általános Iskola, 9730 Kőszeg, Táncsics M. u. 18.

Amennyiben az elektronikus ügyintézés nem oldható meg az Önök számára, előzetesen telefonon történő időpontegyeztetéssel **személyes beíratásra** is adunk lehetőséget.

**Telefonszám: 06/30 195-8676**

A hatályos rendelkezések szerint maximum 15 percet tartózkodhat az iskolában egy szülő az egészségügyi szabályok betartása mellett.

A fentiek után, akár online, akár személyesen történt a jelentkezése az iskolába, a körzettel nem rendelkező általános iskolai osztályok tekintetében, továbbá a körzettel rendelkező iskolákba jelentkező, nem körzetes gyermekek esetében egyaránt legkésőbb 2021. április 23-ig döntenek a gyermekek felvételéről és ezután küldik el a tájékoztatásukat Önnek.

A beiratkozási eljárás során vagy annak lezárása után legkésőbb két héten belül Önnek nyilatkoznia kell arról, hogy gyermeke számára hit- és erkölcstan vagy etika órát választja. A hit- és erkölcstan tantárgy választása esetén meg kell jelölnie, hogy melyik egyház hit- és erkölcstan oktatásának megszervezését kéri majd gyermeke számára. Az iskola a hit- és erkölcstan oktatással kapcsolatos, az egyházaktól kapott információkat feltünteti a honlapján.

A beiratkozáshoz szükséges dokumentumok, adatok megadása kapcsán Ön segítséget kérhet a gyermeke óvodájától – óvoda OM azonosítja, gyermekük oktatási azonosítója tekintetében. Természetesen iskolánk fenntartója, a Sárvári Tankerületi Központ is rendelkezésre áll a körzetes iskolákkal kapcsolatos információk, az online vagy a személyes beiratkozás rendjével kapcsolatos kérdések esetén.

Kőszeg, 2021. március 30.

 Iskolavezetés